Cian Inclinou
O Cian Inclinou o l’ è unna macchina sempliçe. Ricordemmo a definizion che da a Fixica de macchina: Quello dispoxitivo ch'o serve a vinçe, con unna dæta forsa motrice Fm, unna forsa rexistente Fr, diversa da Fm pe intenscitæ e direzion. Tütte e macchine deriven da a combinazion de dui tipi fondamentali: o Cian Inclinou e a Leva.
Formula[Càngia | modifica wikitesto]
In to Cian Inclinou a forsa rexistente Fr a l’ è rappresentä da o peizo do corpo che dexideremmo spostä ( o tegnï in equilibrio). A formula ch'a definisce o rapporto fra forsa motrice applicä e inclinazion do cian a l’ è a seguente:
- Fm/Fr = h/l, dove:
- Fm a l’ è a forsa motrice che applichemmo;
- Fr o l’ è o peizo do corpo appoggiou in sce o cian inclinou;
- h a l’ è l’ altessa do cian inclinou;
- l a l’ è a lunghessa do cian inclinou.
Enunçiazion[Càngia | modifica wikitesto]
Pe fä stä in equilibrio in sce un cian inclinou un corpo pesante sutta l’ azion de unna forsa motrice Fm parallela ao cian, l’ intensitæ de questa forsa a deve stä ao peizo Fr do corpo comme l’ altessa h do cian inclinou a sta ä sö lunghessa l. Pe fä risalï o corpo lungo o cian basta unna forsa ciù intensa (anche se de poco) rispetto a Fm.
Caxi particolari[Càngia | modifica wikitesto]
- Se se diminuisce gradualmente l’ altessa do cian figna a zero, in base ä formula preçedente anche a forsa motrice neçessaia pe tegnï o corpo in equilibrio a l’ è pari a zero; oscia in sce un cian orizzontale no serve nisciünna forsa pe mantegnï o corpo in equilibrio.
- Se se aumenta gradualmente l’ altessa figna a egualiä a lunghessa, se avvixinemmo ao punto in to quæ o corpo o cazze verticalmente: in base ä formula aviemo che a forsa motrice, pe tegnï in equilibrio o corpo, a deve esse pægia ao peizo mæximo do corpo.
lij_Latn lij_Latn lij_Latn lij_Latn lmo_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn